**התגלות ה' לאליהו בהר חורב**מלכים א' פרק י"ט

* קראו את פסוקים י"א–י"ב המתארים את התגלות ה' לאליהו בהר חורב.
* היעזרו בדברי הרד"ק וסמנו בפסוקים את תיאור המראה שרואה אליהו ואת דברי ה' אליו.

יא.  וַיֹּאמֶר צֵא וְעָמַדְתָּ בָהָר לִפְנֵי ה' וְהִנֵּה ה' עֹבֵר

      וְרוּחַ גְּדוֹלָה וְחָזָק מְפָרֵק הָרִים וּמְשַׁבֵּר סְלָעִים לִפְנֵי ה' לֹא בָרוּחַ ה'

      וְאַחַר הָרוּחַ רַעַשׁ לֹא בָרַעַשׁ ה'.

יב.  וְאַחַר הָרַעַשׁ אֵשׁ לֹא בָאֵשׁ ה' וְאַחַר הָאֵשׁ קוֹל דְּמָמָה דַקָּה.

**רד"ק לפסוק י"א:**

"והנה ה' עבר – פירש: כבוד ה' עבר לפניו… ועבר לפניו תחלה רוח גדולה וחזק, והיה אומר לו הקול: לא ברוח ה' – כלומר הכבוד ההוא לשעתו (ויעבור מאוחר יותר)…. ואמר לו הקול כי בעבור הרוח לא היה עובר עדיין הכבוד. ואחר עבור הרוח היה רעש, שרעש ההר, ואמר לו הקול כי הכבוד איננו עובר עדיין, ואחר הרעש עבר אש ואמר לו הקול כי הכבוד אינו באש, ואחר עבור האש עבר הכבוד עם קול דממה דקה, והבין אליהו כי אז עבר הכבוד כשומעו קול דממה דקה."

* מה ראה אליהו?
* מה אמר לו ה'?
* איזה מסר רצה ה' להעביר לאליהו באמצעות המראה?
* קראו את פסוקים י"ג–י"ח. האם לדעתכם הבין אליהו את המסר של המראה? נמקו!